Ympäristökasvatusta Etelä-Savossa : Opetussuunnitelmat ideapajassa
Opetussuunnitelman luurangot kaapista!
Opetushallituksessa valmistellaan opetussuunnitelmauudistusta. Perus- ja lisäopetuksen perusteluonnokset ovat nyt kommentoitavana OPH:n sivuilla. Kommentoida voi kuka vain ja kehitysehdotuksia kannattaa ehdottomasti antaa!
Aikaa on 15.5. saakka, joten ehdimme käsitellä asiaa Varhaiskasvatus ja koulu -teemaisessa ideapajassamme Savonlinnassa. Tehdään yhdessä fiksuja esityksiä ja perehdytään aiheeseen kukin omasta taustastaan lähtien, eikö vain?
Ilmoittautuminen ideapajaan 7.5. on alkanut. Kokoonnumme Savonlinnan OKL:n kampuksella klo 9.30 ja työskentely loppuu noin kahdelta. Paikka on mitä otollisin opetussuunnitelmienkin käsittelyyn, sillä Savonlinnassa on tehty juuri suuri opetussuunnitelmauudistus. Ideapajassa on aikaa myös muille agendoille, keskusteluille ja verkostoitumiselle! Ilmoittautua voit tämän sivun yhteydenottolomakkeella tai lähettämällä minulle sähköpostia (kerttu.hakala(a)otavanopisto.fi).
Tunnisteet: ideapajat, opetussuunnitelma, Savonlinnan OKL